Тоқаев Оңтүстік Кореяға барады
"Тоқаев Оңтүстік Кореяға барады" | "https://abai.kz/post/137816"
TITLE: Тоқаев Оңтүстік Кореяға барады
URL: https://abai.kz/post/137816
META: "Тоқаев Оңтүстік Кореяға барады" | "https://abai.kz/post/137816"
DATE: 12.08.2021
AUTHOR(s): Abai.kz
TOTAL WORDS: 95
TEXT: Қазақстан Республикасының Президенті Қасым-Жомарт Тоқаев Оңтүстік Кореяға мемлекеттік сапармен барады. Бұл туралы Мемлекет басшысының баспасөз хатшысы Берік Уәли хабарлады. 16-17 тамызда Қазақстан Президенті Қасым-Жомарт Тоқаев Президент Мун Чжэ Иннің шақыруымен Корея Республикасына мемлекеттік сапармен барады. "Сапар аясында жоғары деңгейде келіссөздер өтіп, мемлекеттер басшылары екі ел арасындағы стратегиялық әріптестікті одан әрі дамытудың перспективаларын қарастырмақ. Кездесу қорытындысы бойынша бірлескен мәлімдеме қабылданып, үкіметаралық құжаттарға қол қойылады деп жоспарланған. Қазақстан Президенті Сеулге сапары аясында Кореяның ірі компанияларының басшыларымен, белгілі саяси қайраткерлермен кездесулер өткізеді. Сонымен қатар Қазақстандағы инвестициялық жобаларды жүзеге асыру бойынша бірқатар коммерциялық келісім-шарт жасалмақ", - делінген хабарламада. Abai.kz
